En 32-årig grønlandsk kvinde anmeldte søndag aften to mænd for at have voldtaget hende.

Nordjyllands Politi rykkede søndag aften ud til Umanakvej i Aalborg. En 32-årige grønlandsk kvinde havde anmeldt to landsmænd på 34 og 35 år for at have voldtaget og gennembanket hende i forbindelse med et drikkelag i en lejlighed. Hvordan det hele er foregået, er dog endnu ikke klarlagt. Kvinden har i løbet af natten givet flere forskellige forklaringer på, hvad der skete. De to mænd er også blevet afhørt. De blev løsladt igen mandag morgen, men sigtelsen er opretholdt, fortæller vagtchef hos Nordjyllands Politi, Jan Stagsted.